ราชกิจจาฯ ประกาศเพิ่มโทษข่มขืน! หากเหยื่อถึงตายโทษ “ประหารชีวิต”
ราชกิจจาฯ ประกาศเพิ่มโทษข่มขืน! หากเหยื่อถึงตายโทษ "ประหารชีวิต"
ราชกิจจาฯ ประกาศเพิ่มโทษข่มขืน! หากเหยื่อถึงตายโทษ "ประหารชีวิต"
28 พ.ค. 2562

ผู้สื่อข่าวรายงานว่า เมื่อวันที่ 27 พฤษภาคม 2562 ราชกิจจานุเบกษา เผยแพร่ประกาศ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้แก้ไขเพิ่มเติมประมวลกฎหมายอาญา ความยาวทั้งหมด 8 หน้า โดยมีสาระสำคัญ ดังนี้…
เพิ่มโทษกระทำชำเราเด็ก สูงสุดถึงจำคุกตลอดชีวิต
มาตรา 277 ผู้ใดกระทำชำเราเด็กอายุยังไม่เกิน 15 ปี ซึ่งมิใช่ภริยาหรือสามีของตน โดยเด็กนั้น จะยินยอมหรือไม่ก็ตาม ต้องระวางโทษจำคุกตั้งแต่ 5 ปี ถึง 20 ปี และปรับตั้งแต่ 1 แสนบาท ถึง 4 แสนบาท ถ้าเป็นการกระทำแก่เด็กอายุยังไม่เกิน 13 ปี ต้องระวางโทษจำคุกตั้งแต่ 7 ปี ถึง 20 ปี และปรับตั้งแต่ 1 แสน 4 หมื่นบาท ถึง 4 แสนบาท หรือจำคุกตลอดชีวิต
หากเหยื่อถึงตาย ผู้กระทำมีโทษถึงประหารชีวิต
มาตรา 277 ตรี ถ้าการกระทำความผิดตามมาตรา 276 วรรค 3 หรือมาตรา 277 วรรค 4 หากการกระทำชำเราเป็นเหตุให้ผู้ถูกกระทำได้รับอันตรายสาหัส ผู้กระทำต้องระวางโทษประหารชีวิต หรือจำคุกตลอดชีวิต แต่หากเหยื่อถึงแก่ความตาย ผู้กระทำต้องระวางโทษ “ประหารชีวิต”
บันทึกภาพเพื่อแสวงหาประโยชน์เพิ่มโทษอีก 1 ใน 3 ถ้านำไปเผยแพร่เพิ่มโทษกึ่งหนึ่ง 
มาตรา 280/1 ถ้าผู้กระทำได้บันทึกภาพหรือเสียงการกระทำชำเรา หรือการกระทำอนาจารนั้นไว้ เพื่อแสวงหาประโยชน์ ให้เพิ่มโทษอีก 1 ใน 3 ตามที่บัญญัติไว้ในมาตรานั้น ๆ แต่หากมีการเผยแพร่หรือส่งต่อภาพหรือเสียงการกระทำชำเรา หรือการกระทำอนาจารนั้นแล้ว ต้องเพิ่มโทษหนักกว่าที่บัญญัติไว้ในมาตรานั้น ๆ อีกกึ่งหนึ่ง
&lt;อ่านรายละเอียดเพิ่มเติม…&gt;  
 